| Medaljeoversikt |
| --- |
| Konkurrerte for Storbritannias flagg Storbritannia |
| Alpine grener |
|  Paralympiske leker |
| Gull | Sochi 2014 | Super-G |
| Para-VM |
| Sølv | La Molina 2013 | Super-G |
| Sølv | La Molina 2013 | Superkomb. |
| Bronse | La Molina 2013 | Utfor |
| Bronse | La Molina 2013 | Storslalåm |
| Sølv | Sestriere 2011 | slalåm |
| Bronse | Sestriere 2011 | Storslalåm |

**Kelly Gallagher** (født 18. mai 1985 i London) er en britisk alpinist, som vant gull i super-G for Storbritannia ved Paralympiske vinterleker 2014. Hun har også flere VM-medaljer i alpint. 

Gallagher er født med okulokutan albinisme, og er synshemmet på grunn av dette. Hun konkurrerer i klassen B3, og kjører med ledsager. Hun stod på ski for første gang da hun var 17 år gammel, og ble tatt ut på British Disabled Ski Team (BDST) i 2008.

Idrettskarriere
---------------

Gallaghers første ledsager var Claire Robb, og disse deltok i Winter Games New Zealand i august 2009, der hun vant sitt første internasjonale renn; hun vant storslalåm og slalåm.. De trente sammen videre, og satset mot Paralympiske vinterleker 2010 i Vancouver i Canada. Der kom de på 4.-plass i storslalåm og 6.-plass i slalåm. 

Hun brakk foten i oktober 2010. På slutten av 2010 byttet hun ledsager, og begynte å trene sammen med Charlotte Evans. Sammen deltok de i Europacupen i 2011, og også ved Alpin-VM 2011 i Sestriere. I Europacupen 2010/11 vant de europacupfinalen i La Molina i Spania i mars 2011, og kom på 3.-plass sammenlagt i Europacupen 2010/11, bak Henrieta Farkasova og Aleksandra Frantceva. De vant både slalåm og storslalåm sammenlagt ved Europacupen 2010/11. Ved VM 2011 kom de på 2.-plass i slalåm og 3.-plass i storslalåm. 

Ved europacupen i 2011/12 vant hun utfor sammenlagt, og hun kom på delt 2.-plass i superkombinasjonen og delt 3.-plass i slalåm. Aleksandra Frantceva vant begge disse disiplinene. Hun kom for øvrig på 4.-plass i super-G og storslalåm, og hun kom på 2.-plass i europacupen total, i klassen for synshemmede. Hun deltok kun i storslalåm ved verdenscupen 2011/12, og sanket der 110 verdenscuppoeng, som holdt til 5.-plass i denne disiplinen. Dette holdt også til 5.-plass i verdenscupen sammenlagt. 

Gallagher og Evans deltok ved VM i alpint for funksjonshemmede 2013 i La Molina. Der kjørte hun inn til 2.-plass i super-G og superkombinasjonen, og 3.-plass i utfor og storslalåm. Hun fullførte ikke i slalåm. Hun vant super-G sammenlagt i europacupen 2012/13, og kom på 2.-plass i utfor og storslalåm, bak Farkasova. I slalåm kom hun på 4.-plass. I verdenscupen sammenlagt endte hun dermed på 2.-plass. Samme sesong deltok de også i verdenscupen 2012/13, og kom på 3.-plass i storslalåm, 4.-plass i utfor og 5.-plass i slalåm. Sammenlagt kom hun på 4.-plass.

Hun deltok ved Paralympiske vinterleker 2014 i Sotsji i Russland, igjen med Charlotte Evans som ledsager. Her vant hun super-G, og fikk med det sin første paralympiske medalje. Hun kom på 6.-plass i utfor, men falt og kom ikke i mål både i superkombinasjon og storslalåm.

Utmerkelser
-----------

Kelly Gallagher (hvit vest) og ledsager Charlotte Evans (oransje vest) ved VM 2013 i Spania.
* Medlem av Order of the British Empire (MBE)
* *Mary Peters Trust Outstanding Sportsperson of 2013* (Disability Sports Northern Ireland)

Referanser
----------

1. ↑  GENi.com - *Kelly Gallagher*, besøkt 29. juni 2014.
2. ↑  Victoria University of Wellington - *Event report*, besøkt 1. juli 2014.
3. ↑  IPC - *IPC Alpine Skiing Points Winter Season 2010/11 Europa Cup Overall Rankings*, besøkt 1. juli 2014.
4. ↑  IPC - *IPC Alpine Skiing Points Winter Season 2010/11 Europa Cup Individual Rankings*, besøkt 1. juli 2014-
5. ↑  IPC - *IPC Alpine Skiing Points Winter Season 2011/12 Europa Cup Individual Rankings*, besøkt 2. juli 2014.
6. ↑  IPC - *IPC Alpine Skiing Points Winter Season 2011/12 Europa Cup Overall Rankings*, besøkt 2. juli 2014.
7. ↑  IPC - *IPC Alpine Skiing Points Winter Season 2011/12 World Cup Individual Rankings*, besøkt 2. uli 2014.
8. ↑  IPC - *IPC Alpine Skiing Points Winter Season 2012/13 Europa Cup Individual Rankings*, besøkt 2. juli 2014.
9. ↑  IPC - *IPC Alpine Skiing Points Winter Season 2012/13 Europa Cup Overall Rankings*, besøkt 2. juli 2014.
10. ↑  IPC - *IPC Alpine Skiing Points Winter Season 2012/13 World Cup Individual Rankings*
11. ↑  IPC - *IPC Alpine Skiing Points Winter Season 2012/13 World Cup Overall Rankings*, besøkt 2. juli 2014.

Eksterne lenker
---------------

* (en) Kelly Gallagher – kategori av bilder, video eller lyd på Commons Rediger på Wikidata
* (en) Kelly Gallagher – IPC.infostradasports.com Rediger på Wikidata

* (en) Kelly Gallagher – Paralympic.org Rediger på Wikidata
* Profil hos Paralympics 2014 i Sotsji Arkivert 20. mars 2014 hos Wayback Machine.
* Team GB - Athlete of the Month February 2013 - Kelly Gallagher

|  |  |
| --- | --- |
| Oppslagsverk/autoritetsdata | Geni
 |